НЧ ,,Димитър Благоев-1895 г.“

Изх.№1/16.03.2023 год.

с. Румянцево, обл. Ловеч

До

Кмета на Община Луковит

и Общински съвет Луковит

Д О К Л А Д

за осъществените читалищни дейности

в Народно читалище ,,Димитър Благоев-1895 г.“ с. Румянцево през 2022 година

Настоящият доклад е разработен на основание чл. 26а, ал. 4 от Закона за народните читалища и във връзка с предложение за дейността на НЧ ,,Димитър Благоев-1895 г.“ с. Румянцево през 2021 година, залегнало в Програмата за развитие на читалищната дейност в община Луковит през 2022 г., приета с Решение №360 от 13.04.2022 г.

Народните читалища са припознати от българското общество като устойчиви културни институции, които имат специфична мисия за съхранение и развитие на традиционните ценности на нацията. През 2022 г. дейността на НЧ ,,Димитър Благоев-1895 г.“ с. Румянцево беше съобразена с целите и задачите на Годишната програма за развитие на читалищната дейност в община Луковит и спомогна за обогатяване на културния живот в село Румянцево, за институционално укрепване на местното читалище като обществен център с културно-просветни, информационни, социални и граждански функции.

### През 2022 г. читалището продължи работата си по уреждане и поддържане на библиотеката. Книжният фонд нарасна на 11 350 библиотечни единици.Книги получихме от дарения: 24 броя от г-н Антон Гинев; 1 брой от Издателство Нитон; 1 книга от Община Луковит,от Сторе ЕООД-11 броя. Закупихме със собствени средства 1 книга .Кандидатствахме с проект за обогатяване на библиотечната колекция в конкурсната сесия за допълваща целева субсидия на Министерството на културата по програма „Българските библиотеки – съвременни центрове за четене и информираност“ 2022 г. Проектът ни беше одобрен и със сумата от 1202,38 лв. закупихме 112 нови книги.

С цел повишаване на читателския интерес направихме изложбени кътове по случай годишнини на писателите Умберто Еко ,Молиер, Вилхелм Хауф, А.А. Милн, Луис Карол, Виктор Юго, Джон Ъпдайк, Вилхелм Буш, Елин Пелин, Александър Дюма и Мигел де Сервантес. В библиотеката бяха четени и обсъждани ,,Макс и Мориц“ на Вилхелм Буш, ,,Ян Бибиян“ и ,,Ян Бибиян на луната“ на Елин Пелин, „Пътешествията на Гъливер" на Джонатан Суифт и ,,Пипи дългото чорапче“ на Астрид Линдгрен.В библиотеката продължава да стои тетрадка с надпис „Моля, запазете ми книга!“ и в нея желаещите записват коя книга искат да прочетат.

През 2021 година сме предоставяли компютърни и интернет услуги.

Към читалището продължи да развива своята дейност детският кръжок за литература и изкуство. Децата, членуващи в него, участваха във всички мероприятия за повишаване на читателския интерес, както и в културните празненства и чествания.

Кръжокът по плетиво продължи да развива своята дейност и през 2022 г., като участващите деца се научиха да плетат лесен модел терлик с два цвята. За Баба Марта направихме мартеници, с които закичихме жените от Пенсионерски клуб „Сергей Румянцев“ с. Румянцево.

Не сме взимали участие в събори и фестивали на регионално и/или национално ниво.

По отношение подобряване на МТБ не сме кандидатствали за допълваща целева субсидия към Министерството на културата с цел ремонтни дейности, поради липса на обявена конкурсна сесия от министерството по това направление.

С Постановление №360 от 10 декември 2020 г. за одобряване на допълнителни разходи/трансфери за 2020 г., Министерски съвет предостави по бюджета на Община Луковит 360 000 лв. за ремонт на НЧ „Димитър Благоев-1895 г.“ с. Румянцево, но досега няма осъществен ремонт.

През годината читалищният секретар взе участие в 4 срещи, организирани МИГ,,Луковит-Роман“, от Регионална библиотека „Професор Беню Цонев" гр. Ловеч по проект ,,Методическа и издателска дейност в помощ на обществените библиотеки-регион Ловеч 2022г.“.

През 2022 г. НЧ ,,Димитър Благоев-1895 г.“ с. Румянцево успя да организира следните културни мероприятия и празненства:

01.03.2022 г. – Баба Марта: изработване на мартеници и закичване с мартеници, табло с изработени мартеници;

03.03.2022 г. – Честване на Националния празник на България: литературно-музикална програма на площада пред читалището;

08.03.2022 г. – Международен ден на жената: изработване на картички, които бяха раздадени на жените в селото и плакат за празника;

16.04.2022 г. – Лазаруване ,литературно-музикална програма в пенсионерския клуб;

24.05.2022 г. – Ден на светите братя Кирил и Методий, на българската азбука, просвета и култура и на славянската книжовност: литературно-музикална програма пред читалището;

01.06.2022 г. – Тържествена заря-проверка в памет на загиналите за национална и социална свобода на България и в памет на загиналите във войните румянчани;

05.09.2022 г. – 126 години от рождението на Сергей Румянцев: литературна програма пред паметника на Сергей Румянцев съвместно с Пенсионерски клуб „Сергей Румянцев" и Кметство Румянцево;

10.09.2022 г.-Традиционен есенен панаир ,,Ден на баниците“;

01.10.2022 г.-Международен ден на възрастните хора-поздравителен адрес на Пенсионерския клуб,, Сергей Румянцев“ и подарък цветя изработен от кръжока по литература и изкуство;

01.11.2022 г. – Ден на народните будители: изработване на плакат за празника и поставяне в читалищното фоайе, литературно-музикална програма в салона на читалището;

09.12.2022 г. – запалване на коледните светлини на площада и читалището;

10.12.2022 г.-рождествено тържество, прожекция на филма ,,Исус“и раздаване на подаръци на най-малките деца/подаръците бяха осигурени от църквите,,Ново поколение “гр. София и гр.Луковит/;

20.12.2022г.-с децата от кръжока по литература и изкуство направихме картички, сурвачки и коледни венчета за Коледния базар организиран от НПО ,,Румянцево“, децата написаха писма до Дядо Коледа и прочетохме книгата на Катрин Уайт ,,Скъпи Дядо Коледа“ от която гледаха образец на писмо до Дядо Коледа;

24.12.2022 г. – Коледуване.

В културните мероприятия на НЧ ,,Д. Благоев-1895 г.“ с. Румянцево активно участие взимат учениците от селото и членовете на местния пенсионерски клуб ,,Сергей Румянцев“. Благодарни сме и на подкрепата Община Луковит, Кметство Румянцево и общността.

В изпълнение на чл. 26а, ал.3 от Закона за Народните читалища и съгласно Договор от 12.05.2022 г. между Община Луковит и НЧ ,,Д. Благоев-1895 г.“ с. Румянцево на читалището бяха предоставени 12 366 /Дванадесет хиляди триста шестдесет и шест/ лева целева субсидия от държавния бюджет.

Читалището усвои и заложените в Договора 300 /Триста/ лева от Културния календар на Община Луковит за организиране и провеждане на Традиционния есенен панаир ,,Ден на баниците“ на с. Румянцево 2022 г.

С уважение:

Ариана Ришкова …………………………

Председател на НЧ ,,Димитър Благоев-1895 г.“ с. Румянцево